מייקל ג'יי. פוקס

מייקל אנדרו פוקס (באנגלית: Michael Andrew Fox; נולד ב-9 ביוני 1961) המוכר מקצועית בשם מייקל ג'יי פוקס (Michael J. Fox) הוא לשעבר שחקן קולנוע וטלוויזיה קנדי-אמריקאי. זוכה חמישה פרסי אמי, ארבעה פרסי גלובוס הזהב ושני פרסי גילדת שחקני המסך. ידוע בעיקר מתפקידיו בטרילוגיית סרטי "בחזרה לעתיד" ובטרילוגיית סרטי "סטיוארט ליטל" (1999), (2002), (2006). בשנת 2020 פרש ממשחק בעקבות החמרה במחלת פרקינסון בה חלה. מייקל אנדרו פוקס נולד באדמונטון, אלברטה שבקנדה למשפחה ממוצא אנגלי, אירי וסקוטי. פוקס ומשפחתו נאלצו לעבור מספר בתים ברחבי קנדה, היות שאביו עבד בכוחות הביטחון הקנדיים. לבסוף הם השתקעו בפרבר ברנבי בוונקובר, קולומביה הבריטית שבקנדה כאשר אביו ויליאם פוקס החליט לפרוש מעבודתו בשנת 1971. פוקס הצטלם לסדרת הטלוויזיה הקנדית "לאו ואני" בשנת 1976, כאשר היה בן 15 (הסדרה עלתה לאוויר רק בשנת 1981). בגיל 18 הגיע פוקס מקנדה ללוס אנג'לס, קליפורניה, על מנת להמשיך ולפתח את הקריירה שלו כשחקן. פוקס כיכב בטלוויזיה האמריקנית בסרט "מכתבים מפרנק", בשם "מייקל פוקס". הוא התכוון להמשיך להשתמש בשם זה, אך כשנרשם לאיגוד השחקנים (Screen Actors Guild) הסתבר ששחקן נוסף נקרא באותו שם. באוטוביוגרפיה שלו, "Lucky Man", מסביר פוקס שהיה עליו לשנות את שמו, אך לא אהב את הצליל של שמו האמצעי "אנדרו" או "אנדי". ואז החליט להשתמש באות אמצעית, אך משום שלא רצה שיקראו לו Michael A. Fox [נשמע כמו - מייקל ה-שועל ("מושך" בסלנג דאז)] החליט לאמץ את האות J (ג'יי) כהוקרה לשחקן האופי מייקל ג'יי. פולארד. בין תפקידיו המפורסמים: מרטי מק'פליי בטרילוגיית הסרטים "בחזרה לעתיד" (1985–1990), סקוט האווארד בסרט האימה-קומי "זאב צעיר" (1985), אלכס פ. קיטון בסדרת הטלוויזיה "קשרי משפחה" (1982–1989) ומייק פלהרטי בסדרת הטלוויזיה "ספין סיטי" (1996–2000). בשנת 1991 חלה פוקס בפרקינסון, ובשנת 1998 חשף זאת לציבור. בשנת 2000, עם החמרת הסימפטומים, פרש פוקס מ"ספין סיטי". אחרי פרישתו הוא השתתף בפרסומות של תרופות נגד פרקינסון, ועד היום הוא מתמודד עם מחלתו. כיום פוקס עדיין משחק בתפקידים קטנים או בהופעות אורח, ומבקר בתוכניות אירוח. ב-2008 הוא השתתף בפגישה מיוחדת שנערכה לכל שחקני הסדרה "קשרי משפחה". ב-21 באוקטובר 2015 השתתף, יחד עם כריסטופר לויד (המגלם את 'דוק בראון' בסדרת הסרטים) ומכונת הזמן דלוריאן, במערכון בתוכנית האירוח של ג'ימי קימל, לציון ההגעה לתאריך העתידי מהסרט "בחזרה לעתיד 2", כאשר הוא מגלם שוב את דמותו של מרטי מק'פליי. בשנים 2010–2016 שיחק בסדרת הדרמה "האישה הטובה" בתור לואיס קנינג. בשנים 2013–2014 כיכב בסדרה הקומית "מייקל" (The Michael J. Fox Show) בתור מייק הנרי. בעונה השנייה של השורד המיועד (2017) השתתף בתפקיד אורח חשוב בדמות עורך הדין המצליח אית'ן ווסט. פוקס נכלל ברשימת טיים 100 לשנת 2024 כהוקרה על תרומתו הרב-גונית לחברה - בקריירת משחק ובמחקר מחלת פרקינסון. מאז 1988 הוא נשוי לשחקנית האמריקאית-יהודייה טרייסי פולן (אנ'). להם ארבעה ילדים. פוקס מחזיק באזרחות כפולה (קנדית ואמריקנית). במהלך שנת 1990 פוקס החל להראות סימפטומים מוקדמים של התפתחות מחלת פרקינסון בעת צילומי הסרט "ד"ר הוליווד". במהלך 1991 אובחן כחולה במחלה. לאחר האבחנה החל פוקס לצרוך אלכוהול במידה רבה יחסית, אולם לאחר שפנה לעזרה הצליח להיגמל לחלוטין מהצורך באלכוהול. בשנת 1998 החליט להצהיר באופן רשמי על מצבו בהודעה לתקשורת. מאז ועד היום פוקס הוא חסיד נלהב של חקר מחלת פרקינסון ושל הניסיונות למצוא לה מרפא. לצורך מטרה זו פוקס הקים בשנת 2000 את הקרן "The Michael J. Fox Foundation" המוקדשת לקידום מציאת מרפא למחלת פרקינסון. הארגון, אשר השקיע עד היום קרוב ל-1.5 מיליארד דולרים בחקר מחלת פרקינסון, הפך עם השנים למממן הפרטי הגדול ביותר בעולם של חקר מחלת פרקינסון. בנובמבר 2020 הודיע פוקס כי יפסיק את קריירת המשחק שלו בגלל מצבו המחמיר של מחלת פרקינסון. הוא הסביר כי המחלה משפיעה על יכולתו לשנן את השורות עבור תפקידי משחק. פוקס, 1988 פוקס ואשתו טרייסי פולן, 1988 מייקל ג'יי פוקס ומוחמד עלי לקראת מתן עדות בפני ועדת הסנאט בנושא המאבק במחלת פרקינסון, 2002 פוקס, 2012 אתר האינטרנט הרשמי של מייקל ג'יי. פוקס (באנגלית) מייקל ג'יי. פוקס, ברשת החברתית פייסבוק מייקל ג'יי. פוקס, ברשת החברתית אקס (טוויטר) מייקל ג'יי. פוקס, ברשת החברתית אינסטגרם מייקל ג'יי. פוקס, ברשת החברתית Goodreads מייקל ג'יי. פוקס, במסד הנתונים הקולנועיים IMDb (באנגלית) מייקל ג'יי. פוקס, באתר AllMovie (באנגלית) מייקל ג'יי. פוקס, באתר Rotten Tomatoes (באנגלית) מייקל ג'יי. פוקס, באתר Metacritic (באנגלית) מייקל ג'יי. פוקס, במסד הנתונים הקולנועיים KinoPoisk (ברוסית) מייקל ג'יי. פוקס, באתר Last.fm (באנגלית) מייקל ג'יי. פוקס, באתר AllMusic (באנגלית) מייקל ג'יי. פוקס, באתר MusicBrainz (באנגלית) מייקל ג'יי. פוקס, באתר Discogs (באנגלית) מייקל ג'יי. פוקס, באתר Songkick (באנגלית) מייקל ג'יי. פוקס, באתר Genius מייקל ג'יי. פוקס, באתר אנציקלופדיה בריטניקה (באנגלית) אופטימי חסר תקנה, באתר ynet, 12 באוגוסט 2009 דורון ברוש, מחפש אופטימיות: מייקל ג'יי פוקס יצא למסע בעקבות השמחה, באתר nrg‏, 13 באוגוסט 2009 בריאן היאט, רולינג סטון, הגבר הכי קשוח בטלוויזיה, באתר ישראל היום, 31 בינואר 2014 "אתה הסיבה שאנחנו בלהקה": הביצוע המרגש של קולדפליי עם מייקל ג'יי פוקס | צפו, באתר ynet, 30 ביוני 2024 מצבו של מייקל ג'יי פוקס הידרדר - והוא החליט לפרוש סופית ממשחק, באתר וואלה, 19 בנובמבר 2020 המערכון, סרטון באתר יוטיוב ראיין ריינולדס, Michael J. Fox: The 100 Most Influential People of 2024, TIME, ‏2024-04-17 (באנגלית)